[{"text_idx": "#000001", "text": "Azalean, Isabel Sarobe ageri da. Berari egin zioten elkarrizketa nagusia. Txosten monografikoa \"Hiria\" gaiaren bueltan osatu zen. 37Hegats"}, {"text_idx": "#000002", "text": "Maialen Lujanbioren narrazio batekin abiatzen da Hegats aldizkariaren 36. zenbakia. Txosten monografikoa amodiozko literaturari eskaini zitzaion eta elkarrizketa atalean Arantxa Urretabizkaiaren ibilbideari erreparatu zioten 36Hegats"}, {"text_idx": "#000005", "text": "Hegats aldizkariaren 33. zenbakian, oroimenari eta historiari buruzko bi txosten monografiko batu zituzten. Jon Kortazarrek \"Trantsizioaren oroimenaz\" idatzi zuen eta Tere Irastortzak euskararen bidegileez. Elkarrizketaren atalean, In\u0303aki Bastarrikak Txomin Peillenen adierazpenak jaso zituen. 33Hegats"}, {"text_idx": "#000007", "text": "Proiektu honekin behinola Euskal Idazleen Elkartearen eskutik Testuketanen egindako lanari jarraipena eman nahi diogu. Literaturak ematen dituen edukien eta mugimenduen berri sakontasunez jaso nahi dugu, kazetari ikuspegia eta literaturari diogun maitasuna elkartuz, begirada propio bat sortuz, sormenari eta gertakizunen kronikari lotua."}, {"text_idx": "#000008", "text": "Ez dugu ezer asmatuko, egunero Euskal Herriko hainbat txokotan lanean dabilen jende anitz horri tresna baliagarria eskaini nahi genioke, edo gutxienik gure esku dagoen guztia egin haien lanaren berri emateko. Mugimendu handia dago hainbat lekutan, jende ugari lanean, uberak han eta hemen: idazleak, editoreak, antolatzaileak, liburuzainak, irakurleak, zaleak, ilustratzaileak, argazkilariak... Etengabeko mugimenduan dagoen kultur-errealitate horren berri ematen saiatuko gara. Ezingo dugu gertatzen den guztia jaso, baina jasotzen dugun guztia begirada propio batekin ematen ahaleginduko gara."}, {"text_idx": "#000009", "text": "Asko zor diegu gure aurretik sarean erreferente izan ditugunei eta gaur egun ere lan betean dabiltzanei. Hitzen Uberanek izango du zer ikasia eta zer hobetua, literatura bezala etengabeko mugimenduan dagoen sareen sare honetan. Horregatik, gogo onez jasoko dugu webgunea hobetzen lagun diezagukeen edozein iradokizun, proposamen nahiz kritika."}]